CELEX: 62020CA0060
Language: el
Date: 2021-07-15 00:00:00
Title: Υπόθεση C-60/20: Απόφαση του Δικαστηρίου (πέμπτο τμήμα) της 15ης Ιουλίου 2021 [αίτηση του Administratīvā apgabaltiesa (Λεττονία) για την έκδοση προδικαστικής αποφάσεως] — «Latvijas dzelzceļš» VAS κατά Valsts dzelzceļa distutrācija [Προδικαστική παραπομπή – Σιδηροδρομικές μεταφορές – Οδηγία 2012/34/ΕΕ – Ενιαίος ευρωπαϊκός σιδηροδρομικός χώρος – Άρθρο 13, παράγραφοι 2 και 6 – Πρόσβαση στις εγκαταστάσεις για την παροχή υπηρεσιών και σε υπηρεσίες σχετικές με τις σιδηροδρομικές μεταφορές – Κανονισμός (ΕE) 2017/2177 – Μετατροπή των εγκαταστάσεων – Εξουσίες του ρυθμιστικού φορέα]

30.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 349/9
            
         
      Απόφαση του Δικαστηρίου (πέμπτο τμήμα) της 15ης Ιουλίου 2021 [αίτηση του Administratīvā apgabaltiesa (Λεττονία) για την έκδοση προδικαστικής αποφάσεως] — «Latvijas dzelzceļš» VAS κατά Valsts dzelzceļa distutrācija
      (Υπόθεση C-60/20) (1)
      
      (Προδικαστική παραπομπή - Σιδηροδρομικές μεταφορές - Οδηγία 2012/34/ΕΕ - Ενιαίος ευρωπαϊκός σιδηροδρομικός χώρος - Άρθρο 13, παράγραφοι 2 και 6 - Πρόσβαση στις εγκαταστάσεις για την παροχή υπηρεσιών και σε υπηρεσίες σχετικές με τις σιδηροδρομικές μεταφορές - Κανονισμός (ΕE) 2017/2177 - Μετατροπή των εγκαταστάσεων - Εξουσίες του ρυθμιστικού φορέα)
      (2021/C 349/11)
      Γλώσσα διαδικασίας: η λεττονική
      
         Αιτούν δικαστήριο
      
      Administratīvā apgabaltiesa
      
         Διάδικοι στην υπόθεση της κύριας δίκης
      
      «Latvijas dzelzceļš» VAS
      
         κατά
      
      Valsts dzelzceļa distutrācija
      
         παρισταμένης της:«Baltijas Ekspresis» AS
      
         Διατακτικό
      
      
                  1)
               
               
                  Το άρθρο 13, παράγραφοι 2 και 6, της οδηγίας 2012/34/ΕΕ του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τη δημιουργία ενιαίου ευρωπαϊκού σιδηροδρομικού χώρου, έχει την έννοια ότι η υποχρέωση παροχής σε όλες τις σιδηροδρομικές επιχειρήσεις πρόσβασης χωρίς διακρίσεις στις εγκαταστάσεις για την παροχή υπηρεσιών, κατά την έννοια του άρθρου 3, σημείο 11, της οδηγίας αυτής, οι οποίες διαλαμβάνονται στο παράρτημά της II, σημείο 2, δεν μπορεί να επιβληθεί στους ιδιοκτήτες τέτοιων εγκαταστάσεων οι οποίοι δεν είναι φορείς εκμετάλλευσής τους.
               
            
                  2)
               
               
                  Το άρθρο 13, παράγραφος 6, της οδηγίας 2012/34 έχει την έννοια ότι δεν έχει εφαρμογή σε περίπτωση κατά την οποία ο ιδιοκτήτης κτιρίου στο οποίο στεγάζεται εγκατάσταση για την παροχή υπηρεσιών, κατά την έννοια του άρθρου 3, σημείο 11, της οδηγίας αυτής, η οποία χρησιμοποιείται, προτίθεται να καταγγείλει τη σύμβαση μίσθωσης του κτιρίου αυτού προκειμένου να το ιδιοχρησιμοποιήσει.
               
            
         (1)  ΕΕ C 161 της 11.5.2020.